



**Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

**DE STAT**

**DECIZIA ETAPEI DE ÎNCADRARE**

## Nr. din .08.2019

Ca urmare a solicitării de emitere a acordului de mediu adresate de **SC NOZSLOT SRL**, cu sediul în com. Udeşti, sat Luncuşoara, str. Principală, nr. 49, judetul Suceava, înregistrată la APM Suceava cu nr. 7603/19.06.2019, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 19.08.2019, că proiectul ***Extindere iaz*** propus a fi amplasat în com. Udeşti, jud. Suceava nu se supune evaluării impactului asupra mediului.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** *dimensiunea şi concepţia întregului proiect*: -proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului , în anexa nr. 2, pct. 1, lit f;

Lucrările proiectate constau în:

Investiţia "Extindere iaz" se va realiza în extravilanul comunei Udești, județul Suceava, pe malul drept al râului Suceava, la 100 m de acesta, într-o zonă neinundabilă.

Terenul, în suprafață totală de 7.200 mp, pe care se amenajează iazul piscicol, în suprafață de 6.700 mp, este proprietatea SC NOZSLOT SRL conform actelor anexate la documentație. Din suprafața totală de 7.200 mp, 500 mp reprezintă drumul de acces, pe suprafața de 3.000 mp se amenajează iazul conform autorizației de construire nr. 41 din 17.05.2018, iar pe suprafața de 3.700 se dorește extinderea iazului existent.

Accesul auto spre iaz se realizează din DJ 208B, prin intermediul drumului de exploatare DE 67.

Iazul se va învecina cu terenuri proprietăți particulare și drumul de exploatare.

La 100 m nord de iaz se află râul Suceava.

La 700 m sud-est de amplasament se află Stația de sortare a beneficiarului. Cea mai apropiată locuinţă se află la 1 km nord.

Pe terenul analizat nu se află reţele de alimentare cu apă, canalizare, electrice sau gaze naturale.

Profilul de activitate al obiectivului proiectat va fi: iaz piscicol.

Terenul pe care va fi amplasata investitia este arabil, pentru care s-a obținut aviz ANIF de scoatere din circuitul agricol.

Suprafața finală iazului va fi de 6.700 mp. Pentru suprafața de 3.000 mp beneficiarul deține autorizație de construire pentru a amenaja un iaz. Se dorește extinderea iazului și pe suprafața de 3.700 mp. Până în prezent din cadrul amplasamentului s-a excavat o cantitate de 15.200 mc agregate.

Cantitatea de nisip și pietriș ce se dorește a se exploata din cadrul perimetrului este de 22.023 mc. Viitorul iaz prezintă următoarele caracteristici:

* suprafaţa, lungimea medie şi lăţimea medie a perimetrului:

S = 6.700 mp;

Lmed = 84 m;

lmed = 80 m;

* adâncimea medie de exploatare:

hmed = 7,5 m;

* cantitate de agregate existentă în cadrul perimetrului:

Cnisip\_existentă =22.023 mc;

* cantitate de agregate ce urmează a fi exploatată:

Cnisip\_preliminată 2019 = 22.023 mc.

*Iazul piscicol este delimitat de următoarele coordonate STEREO 70:*

|  |  |  |
| --- | --- | --- |
| **Nr. pct.** | **X** | **Y** |
| 1 | 677876 | 609380 |
| 2 | 677895 | 609393 |
| 3 | 677868 | 609434 |
| 4 | 677850 | 609461 |
| 5 | 677783 | 609416 |
| 6 | 677801 | 609389 |
| 7 | 677814 | 609369 |
| 8 | 677830 | 609345 |
| 9 | 677872 | 609376 |

Amenajarea iazului piscicol se face în săpătură. Taluzurile se vor consolida prin înierbare. Regimul de funcționare al iazului va fi permanent. Materialul rezultat în urma amenajării cuvetei iazului, prin excavare, va fi folosit la realizarea taluzurilor amenajării, restul fiind transportat în incinta stației de sortare, de unde va fi valorificat după obținerea actelor necesare. Cantitatea totală de material rezultat prin excavare din cuveta iazului este de 22.023 mc.

Iazul piscicol proiectat nu barează o vreo vale sau albia unui râu - nu este prevăzut cu baraj. Iazul nu este un iaz de acumulare, este un iaz în cuvetă naturală (tip heleşteu), fără baraj, cu taluzuri înierbate. Panta taluzurilor va fi 1 : 1,5.

Iazul piscicol proiectat este alimentat exclusiv de afluxul natural al acviferului freatic din zonă. Alimentarea cu apă a iazului se face în mod permanent cu debitele preluate din freatic prin circulația acviferului subteran.

Alimentarea cu apă și primenirea se realizează prin infiltrare din pânza freatică, fără a fi necesare lucrări de captare, transport și evacuare a apelor.

Suprafaţa iazului la NNR va fi de 4.242 mp. Adâncimea medie a acumulării va fi de 3,5 m sub nivelul hidrostatic, iar volumul de apă, la NNR - cota 245,062 m, va fi de 14.010 mc.

*Utilităţi:*

* *Alimentarea cu apă*

Pentru băut se va asigura apă îmbuteliată.

Iazul piscicol proiectat este alimentat exclusiv de afluxul natural al acviferului freatic din zonă. Alimentarea cu apă a iazului se face în mod permanent cu debitele preluate din freatic prin circulația acviferului subteran.

Pentru asigurarea cantității de apă necesară funcționării, alimentarea cu apă pentru umplerea, primenirea și completarea apei se va face din pânza freatică.

Calitatea apei, din punct de vedere al aspectului, gustului, mirosului şi culorii este corespunzătoare pentru scopul iazului, în zonă nefiind surse de poluare.

Pentru stabilirea volumelor de apă pentru un an de funcţionare se au în vedere următoarele date generale:

* + - Cursul de apă - râul Suceava;
    - Suprafaţa luciului de apă - 0,42 ha (la NNR);
    - Volumul acumulării - 14.010 mc (la NNR);
    - Adâncimea apei - 3,5 m.

Volumul de apă pentru 1 an de funcţionare este repartizat astfel:

a) Volumul de umplere a iazului - 14.010 mc/an;

b) Volumul de primenire - la (NNR):

Vprimenire = 0,42 ha × 1 l/s/ha = 0,42 l/s (0,0004 mc/s);

c) Debit de servitute pentru salubrizare:

(debit minim sursă - 0,002 mc/s)

Qs = Qsursă - Qprimenire = 2,0 l/s – 0,42 l/s = 1,58 l/s

Qs = 0,001 mc/s.

* *Evacuare ape*

Golirea iazului (pentru curățare) se va realiza doar prin pompare.

Apele evacuate din iaz sunt deversate în râul Suceava. Prin activitatea desfăşurată în cadrul amplasamentului analizat - creştere peşti - pe lângă materiile organice naturale obişnuite din cadrul acumulării, mai apar excreţiile de la peşti. Şi acestea reprezintă materii organice ce se depun pe toată suprafaţa fundului acumulării. Tipic pentru metabolismul apelor este faptul că procesele de creare şi cele de distrugere a materiei organice se succed în permanenţă, aşa încât materiile organice depuse pe fundul acumulării sunt descompuse de bacterii şi reduse la forma de substanţe nutritive primare, consumate de flora şi fauna acvatică, fără a se crea depozite pe fundul acumulării. Rezultă că excreţiile peştilor nu reprezintă materii poluante. De asemenea, nici produşii rezultaţi din descompunerea acestora nu reprezintă substanţe poluante pentru apa acumulării. Acestea îmbogăţesc mediul acvatic şi ridică productivitatea apei acumulării. Substanţele primare, aflate sub forma celor mai variate combinaţii chimice, sunt utilizate de plantele acvatice. În concluzie, activitatea de creştere a peştelui nu conduce la eliminarea în apă şi pânza freatică de substanţe poluante.

* *Apele pluviale* se vor scurge liber la teren;
* *Energia electrică* nu este necesară.

Pentru realizarea iazului, pe amplasament sunt necesare următoarele categorii de lucrări: de pregătire, de extracție, de încărcare-prelucrare și de transport.

*Lucrările de pregătire constau în următoarele faze*:

* amenajarea drumului de acces la amplasament, lucrări ce se vor executa prin nivelarea cu buldoexcavatorul, lărgirea și amenajarea cu balast a suprafeței de trafic;
* amenajarea suprafeței de lucru prin nivelare.

*Lucrări de extracție*

Extracția nisipului și pietrișului din terasă se face mecanizat, în zone de exploatare. Utilajele acționează astfel:

* partea superioară, este excavată cu excavatorul cu cupă şi braţ mobil, pe fâşii paralele cu direcția treptei de cariera, lățimea unei fâșii fiind de 1,0 - 1,5 m;
* pentru mărirea productivității muncii, partea inferioară se poate excava cu încărcătorul tip volă (desigur că acest utilaj folosește numai dacă se consideră necesar);
* nivelarea suprafeței pe lățimea de lucru şi realizarea de stocuri de nisip și pietriș se face cu lama buldozerului;
* încărcarea materialului se face cu încărcătorul volă sau cu excavatorul cu cupă;
* în terasă este indispensabil buldozerul cu lamă, întrucât realizează atât concentrarea nisipului și pietrișului din baza iazului, dar amenajează şi calea de acces.

La exploatare se va urmări realizarea unui taluz cu panta de 1 : 1,5.

Exploatarea agregatelor minerale din amplasamentul analizat are drept scop final amenajarea unui iaz piscicol. La finalizarea exploatării se vor amenaja taluzurile cuvetei iazului.

*Lucrări de încărcare, prelucrare și transport*

Lucrările de încărcare a materialului rezultat se vor realiza cu utilajele specifice din dotare, iar transportul până la stația de sortare, cu mijloacele auto din dotarea societății.

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: amenajarea iazului va folosi material locale, fără a conduce la o afectare a rezervelor naturale din zonă;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**Localizarea proiectului**

**a)** *utilizarea actuală şi aprobată a terenurilor*: - terenul este situat în extravilanul localităţii.

**b)** *bogăţia, disponibilitatea, calitatea şi capacitatea de regenerare relative ale resurselor naturale ( inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

**c)** *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**Tipurile şi caracteristicile impactului potenţial**

**a).** *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

**b)** *natura impactului*- va fi cauzat de lucrările de terasamente şi construcţii, cu un impact redus asupra mediului,

**c)***. natura transfrontieră a impactului* – lucrările propuse nu au efecte transfrontieră;

**d*)****. intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

**e)**. *probabilitatea impactului* – impact redus, pe perioada de execuţie şi în perioada de funcţionare a obiectivului;

**f).** *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

**g)**.*cumularea impactului cu impactul altor proiecte existente şi/sau aprobate*- nu este cazul;

**h)**. *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă: -autoritatea competentă în domeniul gospodăririi apelor Sistemul de gospodărire a apelor Suceava eliberând Avizul modificator de gospodărire a apelor nr. 67/12.07.2019 la Avizul de gospodărire a apelor nr. 60/06.10.2017.

Condiţii impuse prin avizul de gospodărire a apelor:

-beneficiarul este obligat ca pe întreaga perioadă de execuţie a lucrărilor să asigure în canalul de evacuare ape pluviale scurgerea normală a apelor; lucrările în canal se vor executa în perioadele de ape mici;

-după terminarea lucrărilorse vor îndepărta din canal resturile de materiale pentru a nu stânjeni scurgerea normală a apelor;

Condiţiile de realizare a proiectului:

1. Stratul de sol vegetal va fi depozitat în limitele perimetrului propriu şi va fi utilizat pentru amenajarea taluzelor iazului piscicol;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**p.DIRECTOR EXECUTIV,**

**Maria Mădălina NISTOR**

|  |  |
| --- | --- |
| **p.Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |